བྱིས་པ་གཞོན་ནུ་ཚོའི་བསམ་བློའི་ཁྱེར་སོ་ལྟར་བྱས་ན།ཁོང་ཚོས་བྱིས་པ་གཞན་ཚོའི་སྤྱི་ཚོགས་ཀྱི་རྒྱབ་ལྗོངས་དང་།ཆོས་ལུགས།རིགས་རྒྱུད།ཁ་དོག།རྒྱུ་ནོར་སོགས་ལ་དོ་སྣང་བྱེད་ཀྱི་མེད།ཁོང་ཚོ་ཚང་མས་རྩེད་མོ་མཉམ་དུ་རྩེ་བ་སྟེ།ཕན་ཚུན་འཆམ་མཐུན་ག་ཚོད་ཡོད་པ་དེའི་བར་དུ་ཁོང་ཚོ་ནི་བཅོས་མིན་གྱི་རྩེད་གྲོགས་ཡིན་པ་རེད།ད་ལྟ་ང་ཚོ་ལོ་ན་སོན་པ་རྣམས་རྣམ་དཔྱོད་ཆེ་རུ་ཕྱིན་པ་དང་ཡར་རྒྱས་ཚད་མཐོ་རུ་ཕྱིན་པའི་ཁུལ་རེད།ཡིན་ནའང།ང་ཚོས་གཞན་གྱི་སྤྱི་ཚོགས་རྒྱབ་ལྗོངས་ལ་དབྱེ་ཞིབ་དང་ཚོད་དཔག་བྱེད་ཀྱི་ཡོད།ང་ཚོས།གལ་ཏེ་ངས་འཛུམ་མུལ་མུལ་བྱེད་པ་ཡིན་ན།ངས་འདོད་པ་རྣམས་འཐོབ་བམ།ཡང་ངས་མི་འདོད་པའི་ཁྲོ་གཉེར་བསྟན་ན།གཅིག་བརླག་འགྲོ་གི་ཡོད་དམ།ཞེས་ཁོག་རྩིས་རྒྱག་གི་ཡོད།